rejauldu/bengali-wikipedia huggingface dataset:
দাবার সর্বোচ্চ সংস্থা 'ফিদে' (Fédération Internationale des Échecs - FIDE) রেটিং এর জন্য এলো ELO (আরপদ এমরিক এলো (Arpad Emrick Elo; জন্ম: ২৫ আগস্ট, ১৯০৩ এবং মৃত্যু: ৫ নভেম্বর, ১৯৯২। অস্ট্রো-হাঙ্গেরীয় সাম্রাজ্যের এজিহাজাস্কেসজো এলাকায় জন্মগ্রহণকারী পদার্থবিদ্যার বিশিষ্ট অধ্যাপক ও দাবাড়ু। জন্মকালীন সময়ে তার নাম ছিল এলো আরপদ ইম্রে। দাবা খেলায় অণুসৃত এলো রেটিং পদ্ধতির স্রষ্টা হিসেবে পরিচিত হয়ে আছেন তিনি।) পদ্ধতি অনুসরণ করে। এই রেটিং অনুসারে কোনো দাবাড়ুর রেটিং ২২০০ পয়েন্টের বেশি হলে তাকে ক্যান্ডিডেট মাস্টার (CM) বলা হয়।  যখন কোনো দাবাড়ুর রেটিং ২৩০০ বা এর বেশি হয়ে যায়, তখন তাকে ফিদে মাস্টার (FM) খেতাব দেয়া হয়।  এরপর থেকে খেতাব পাওয়াটা একটু জটিল হতে থাকে। আগে শুধু রেটিং পয়েন্টের ভিত্তিতেই একজন দাবাড়ু ক্যান্ডিডেট মাস্টার বা ফিদে মাস্টার খেতাব পেলেও এর পরের খেতাব, অর্থাৎ ইন্টারন্যাশনাল মাস্টার (IM) এর জন্য তাকে নর্ম (norm) লাভ করতে হয়। মোটামুটিভাবে নর্ম হল একটি টুর্নামেন্টের সেরা পারফর্মেন্স। প্রত্যেকটি টুর্নামেন্টে একজন দাবাড়ুর একটি পারফর্মেন্স রেটিং থাকে। শুধু এই টুর্নামেন্টে তিনি কত রেটিংধারী দাবাড়ুর মত খেলেছেন, সেটিকেই বলা হয় পারফর্মেন্স রেটিং। ইন্টারন্যাশনাল মাস্টার এর খেতাব অর্জন করতে হলে IM এবং গ্র‍্যান্ডমাস্টাররা আছেন এমন টুর্নামেন্টে মোট তিনটি নর্ম লাভ করতে হয়। তৃতীয় নর্ম অর্জন করার পরে তাকে আনুষ্ঠানিকভাবে ইন্টারন্যাশনাল মাস্টার খেতাব দেয়া হয়। সাধারণত ২৪০০-২৫০০ রেটিংধারীরা IM খেতাব পেয়ে থাকেন। তবে এর কিছু ব্যত্যয় ঘটে থাকে। যেমন ২৫০০ রেটিং পার করে গেছেন অথচ গ্র‍্যান্ডমাস্টার হননি এমন ইন্টারন্যাশনাল মাস্টার আছেন। আবার অনেক সময় কোনো টুর্নামেন্টে বিশেষভাবে ভালো করলে (যেমন বিশ্ব জুনিয়র চ্যাম্পিয়নশিপে রানার আপ হলে) তাকে সরাসরি ইন্টারন্যাশনাল মাস্টারের খেতাব দিয়ে দেয়া হয়। মাত্র ১০ বছর ১০ মাস ১৯ দিন বয়সে সর্বকনিষ্ঠ IM এর খেতাব লাভ করেন ভারতের (বর্তমানে গ্র‍্যান্ডমাস্টার) প্রজ্ঞানন্দ রমেশবাবু।  দাবার সর্বশেষ এবং সর্বোচ্চ আনুষ্ঠানিক খেতাব হল গ্র‍্যান্ডমাস্টার (GM) ২৫০০ এর বেশি রেটিং এবং এর সাথে অন্যান্য গ্র‍্যান্ডমাস্টার আছেন এমন বিভিন্ন টুর্নামেন্টে তিনটি নর্ম লাভ করলে তাকে গ্র‍্যান্ডমাস্টার খেতাব দেয়া হয়। এটি একজন দাবাড়ুর জন্য সর্বোচ্চ সাধারণ খেতাব। এটির অবশ্য কিছু বাড়তি অনানুষ্ঠানিক খেতাব রয়েছে। যেমন ২৭০০ এর বেশি রেটিং হলে তাদের সুপার গ্র‍্যান্ডমাস্টার বলা হয়। এ বছরের মার্চ পর্যন্ত হিসাব অনুযায়ী বিশ্বে গ্র‍্যান্ডমাস্টারের সংখ্যা ১৬১২. ঠিক ১২ বছর ৭ মাস বয়সে সর্বকনিষ্ঠ দাবাড়ু হিসেবে গ্র‍্যান্ডমাস্টার খেতাব লাভ করেন রাশিয়ান গ্র‍্যান্ডমাস্টার সার্গেই কারইয়াকিন। বাংলাদেশে ৫ জন গ্র‍্যান্ডমাস্টার, ২ জন আন্তর্জাতিক মাস্টার, ১২ জন ফিদে মাস্টার, ৯ জন ক্যান্ডিডেট মাস্টার, ১ জন নারী আন্তর্জাতিক মাস্টার, ৪ জন নারী ফিদে মাস্টার এবং ১ জন নারী ক্যান্ডিডেট মাস্টার আছেন।   ELO রেটিং পদ্ধতি ১৯৭৮  রেটিং পরিসর এবং পদবি বা মূল্যায়িত মর্যাদা  ২৭০০ বা এর উর্দ্ধে সুপার গ্রান্ডমাস্টার  ২৫০০-২৭০০ গ্রান্ডমাস্টার (জিএম)  ২৪০০-২৫০০ আন্তর্জাতিক মাস্টার (আইএম)  ২৩০০-২৪০০ ফিদে মাস্টার (এফএম)  ২২০০-২৩০০ ফিদে ক্যান্ডিডেট মাস্টার (সিএম)  ২০০০-২২০০ ক্যান্ডিডেট মাস্টার  ১৮০০-২০০০ এ শ্রেণী  ১৬০০-১৮০০ বি শ্রেণী  ১৪০০-১৬০০ সি শ্রেণী  ১২০০-১৪০০ ডি শ্রেণী  ১২০০ এর কম শিক্ষানবিস  বিষয়শ্রেণী:ক্রীড়া রেকর্ড ও পরিসংখ্যান
১১ ডিসেম্বর, ২০১৫ ১১ ডিসেম্বর অনুষ্ঠিতব্য উইকিপিডিয়া আড্ডায় উইকিপিডিয়ার ১৫তম প্রতিষ্ঠাবার্ষিকী উদযাপনের সম্ভাব্য বিষয়ে প্রাথমিক আলোচনা করা হয় এবং ১৫টি নিবন্ধ পর্যালোচনা করে ভালো নিবন্ধ হিসেবে উত্তীর্ণ করার প্রয়াস থাকবে। এই আড্ডায় যারা অংশ নিতে চান তারা তালিকায় নাম যোগ করতে পারেন।  thumb|আড্ডায় অংশগ্রহণকারী উইকিপিডিয়ানদের কয়েকজন।  স্থান: চারুকলা ইনস্টিটিউট, চট্টগ্রাম বিশ্ববিদ্যালয় বাদশাহ মিয়া চৌধুরী সড়ক, মেহেদীবাগ, চট্টগ্রাম। [গুগল মানচিত্রে অবস্থান (চারুকলা ইনস্টিটিউট)]  তারিখ ও সময়: শুক্রবার, ১১ ডিসেম্বর, ২০১৫, বিকেল ৩টা থেকে ৫টা পর্যন্ত।  যোগাযোগ  (+৮৮০ ১৭২৩ ৫০২৭৫০, moheenreeyad@gmail.com)  ইভেন্টের পাতা  অংশগ্রহণকারী                            ভালো নিবন্ধ  অন দ্য ইন্টারনেট, নোবডি নোস ইউ আর এ্যা ডগ   আভ্যন্তর-বহিরঙ্গন থার্মোমিটার   আমিবা  এভরি সানডে   চামেক হাউজ  জন এন. শিভ  জোয়ানা ওয়েলিন   ডাবল-টিউনড বিবর্ধক  পেঁয়াজ গম্বুজ   ব্যা, ব্যা, ব্ল্যাক শীপ   ব্ল্যাকস্টোন লাইব্রেরি  রশিদ চৌধুরী   লাহোর দুর্গ   সারাহ ভিঞ্চি  হিমেজি দুর্গ  কমন্সের চিত্র  অাড্ডার আরও ছবি  বিষয়শ্রেণী:উইকিপিডিয়া ১৫
থাইল্যান্ড জাতীয় অলিম্পিক কমিটি (; এছাড়াও সংক্ষেপে আইওসি কোড টিএইচএ দ্বারা পরিচিত) হলো থাইল্যান্ডের জাতীয় অলিম্পিক কমিটি। এই সংস্থাটির ১৯৪৮ সালে প্রতিষ্ঠিত হয়েছে; প্রতিষ্ঠার ২ বছর পর ১৯৫০ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর থাইল্যান্ডের ব্যাংককে অবস্থিত।  বর্তমানে থাইল্যান্ড জাতীয় অলিম্পিক কমিটির সভাপতির দায়িত্ব পালন করছেন প্রাউইত ওংসুওন, যিনি ২০১৭ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন ভিচ দেভাহাসদিন।  ইতিহাস ১৯৪৮ সালে থাইল্যান্ডের বহু-ক্রীড়ার সর্বোচ্চ সংস্থা হিসেবে থাইল্যান্ড জাতীয় অলিম্পিক কমিটি প্রতিষ্ঠিত হয়েছে। প্রিয়া চিন্দারাকশ এই সংস্থার প্রথম সভাপতির দায়িত্ব পালন করেছেন, যিনি ১৯৪৮ হতে ১৯৬৫ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার প্রায় চার বছর পর থাইল্যান্ড ১৯৫২ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ২০০২ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।  আরও দেখুন  অলিম্পিকে থাইল্যান্ড  তথ্যসূত্র  বহিঃসংযোগ     এএনওসিতে থাইল্যান্ড জাতীয় অলিম্পিক কমিটি   অলিম্পিডিয়ায় থাইল্যান্ড জাতীয় অলিম্পিক কমিটি   অলিম্পিক.কমে থাইল্যান্ড জাতীয় অলিম্পিক কমিটি   বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে থাইল্যান্ড বিষয়শ্রেণী:থাইল্যান্ডের ক্রীড়া পরিচালনা পরিষদ বিষয়শ্রেণী:১৯৪৮-এ থাইল্যান্ডে প্রতিষ্ঠিত বিষয়শ্রেণী:১৯৪৮-এ প্রতিষ্ঠিত ক্রীড়া সংস্থা
আবদুল ওয়াহেদ বা আব্দুল ওয়াহেদবলতে যাদেরকে বোঝানো হতে পারে -   আব্দুল ওয়াহেদ –বাংলাদেশের কুষ্টিয়া জেলার একজন মুক্তিযোদ্ধা ও কুষ্টিয়া-২ আসনের সাবেক সংসদ সদস্য।  আবদুল ওয়াহেদ (বীর প্রতীক) – বাংলাদেশের একজন মুক্তিযোদ্ধা। বীর উত্তম ও বীর বিক্রম।  আবদুল ওয়াহেদ (রাজনীতিবিদ) –ময়মনসিংহের গৌরীপুরের রাজনৈতিক নেতা। কলকাতার এসেম্বলীর সদস্য ছিলেন, এছাড়াও পূর্ব পাকিস্তান আইন পরিষদ সদস্য ছিলেন।   আরও দেখুন    আব্দুল ওয়াহিদ –উইকিপিডিয়া দ্ব্যর্থতা নিরসন পাতা।  আবদুল ওয়াহেদ চৌধুরী –বাংলাদেশের একজন মুক্তিযোদ্ধা। বীর উত্তম ও বীর বিক্রম।  আব্দুল ওয়াহিদ বিন যাইদ – প্রাথমিক যুগের একজন সুফি সাধক। তিনি হাসান বসরির একজন উত্তরসূরী ছিলেন।  গাজী আবদুল ওয়াহিদ –বীর প্রতীক খেতাব প্রাপ্ত বাংলাদেশের স্বাধীনতা যুদ্ধের একজন মুক্তিযোদ্ধা।  আবদুল ওয়াহিদ আদমজী –পাকিস্তানি শিল্পপতি। তিনি প্রাচীনতম পাটকল আদমজী জুট মিল্‌সের প্রতিষ্ঠাতা।  আবদুল ওয়াহিদ সিদ্দিক –পাকিস্তানি রাজনীতিবিদ। তিনি বেলুচিস্তানের প্রাদেশিক পরিষদের নির্বাচিত সদস্য।  আব্দুল ওয়াহিদ বিন যাইদ –প্রাথমিক যুগের একজন সুফি সাধক।
আবুল কালাম আজাদ সিদ্দিকী বাংলাদেশ জাতীয়তাবাদী দলের রাজনীতিবিদ ও বাংলাদেশের জাতীয় সংসদের সংসদ সদস্য।  তিনি ১৯৯৬ সালে ষষ্ঠ জাতীয় সংসদ নির্বাচন ও একই বছরের জুন মাসে সপ্তম জাতীয় সংসদ নির্বাচনে টাঙ্গাইল-৭ আসন থেকে সংসদ সদস্য নির্বাচিত হন। তিনি বিএনপির জাতীয় নির্বাহী কমিটির শিশু বিষয়ক সম্পাদক হিসেবে দায়িত্ব পালন করছেন।   কর্মজীবন  আজাদ সিদ্দিকী বাংলাদেশ জাতীয়তাবাদী দলের কেন্দ্রীয় নির্বাহী কমিটির শিশু বিষয়ক সম্পাদক ও টাঙ্গাইলের মির্জাপুর উপজেলা বিএনপির সভাপতি হিসেবে দায়িত্ব পালন করেন। ছাত্রজীবনে তিনি জাতীয়তাবাদী ছাত্রদলের রাজনীতি করতেন। ৬ নভেম্বর ২০১৮ সালে জাতীয় ঐক্যফ্রন্টের সভায় যোগ দিতে নেতাকর্মীদের সঙ্গে নিয়ে ঢাকার সোহরাওয়ার্দী উদ্যানে যাওয়ার সময় সমাবেশের প্রধান ফটক থেকে বাংলাদেশের গোয়েন্দা পুলিশ তাকে গ্রেফতার করে। ৯৬ সালের ১৫ ফেব্রুয়ারি ষষ্ঠ জাতীয় সংসদ নির্বাচন ও ১২ জুন সপ্তম জাতীয় সংসদ নির্বাচনে টাঙ্গাইল-৭ (মির্জাপুর) আসনে ধানের শীষ প্রতীকে সংসদ সদস্য নির্বাচিত হন।   তথ্যসূত্র    বহিঃসংযোগ    ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬)   সপ্তম জাতীয় সংসদ সদস্যদের তালিকা (জুন ১৯৯৬)   বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:টাঙ্গাইল জেলার রাজনীতিবিদ বিষয়শ্রেণী:জীবিত ব্যক্তি
বেলা বোস হলেন একজন ভারতীয় অভিনেত্রী এবং নৃত্যশিল্পী। তিনি মূলত ১৯৬০ এবং ৭০ এর দশকে হিন্দি চলচ্চিত্রে অভিনয় করেছিলেন।    প্রাথমিক জীবন  বেলা বোস কলকাতায় এক সচ্ছল পরিবারে জন্মগ্রহণ করেন। তার বাবা পেশায় ছিলেন কাপড় ব্যবসায়ী এবং মা ছিলেন গৃহিণী। ব্যাংক দেউলিয়া হওয়ার ঘটনায় তাদের মাথায় আকাশ ভেঙে পড়ে। ভাগ্যান্বেষনে তারা ১৯৫১ সালে বোম্বেতে চলে আসেন। সড়ক দুর্ঘটনায় তার বাবার মৃত্যুর পর পরিবারকে সহায়তা করার জন্য তিনি একটি নাচের দলে যোগদান করেন। পাশাপাশি পড়ালেখাও চালিয়ে যান। শিক্ষার পাঠ চুকানোর পর তিনি আরও চলচ্চিত্রে অভিনয় করতে থাকেন।   কর্মজীবন  বোস ১৯৫০ এর দশকের শেষদিক থেকে স্বাধীনভাবে কাজ করা শুরু করেন। তার ক্যারিয়ারে বড় সাফল্য আসে রাজ কাপুরের সাথে ম্যায় নশে মে হুঁ চলচ্চিত্রে আইটেম নম্বরে নেচে। ২১ বছর বয়সে গুরু দত্তের বিপরীতে সউতেলা ভাই (১৯৬২) ছবিতে তার প্রথম প্রধান ভূমিকা ছিল। তিনি বাংলা নাটকে অভিনয় করে তার অভিনয় দক্ষতাকে বাড়িয়েছিলেন। তিনি ১৫০টিরও বেশি চলচ্চিত্রে অভিনয় করেছেন। হাওয়া মহল (১৯৬২) চলচ্চিত্রে তিনি হেলেনের বোনের ভূমিকায় অভিনয় করেছিলেন।  তাকে প্রায়ই ভ্যাম্প চরিত্রে অভিনয় করার জন্য ডাকা হতো। বাস্তব জীবনে রক্ষণশীল হওয়ায় পর্দায় সাঁতারের পোশাক পরিধান করতে অস্বীকৃতি জানিয়েছিলেন তিনি। যার কারণে কিছু চলচ্চিত্রে অভিনয়ের সুযোগ হারিয়েছিলেন।   তিনি বিমল রায় পরিচালিত বন্দিনী (১৯৬৩), এফসি মেহরা পরিচালিত প্রফেসর (১৯৬২) এবং আম্রপালি, আত্মারাম পরিচালিত শিকার, উমং, ইয়ে গুলিস্তান হামারা, দিল অর মহব্বত, জিন্দেগি অর মউত এবং ওয়াহান কে লগে চলচ্চিত্রে অভিনয় করেছেন। পরে, তিনি গল্পনির্ভর চলচ্চিত্রে অভিনয় করা শুরু করেন এবং হিট পৌরাণিক চলচ্চিত্র জয় সন্তোষী মা- তে খলনায়ক ভগ্নিপতির ভূমিকায় অভিনয় করেন।  তার স্বামী আশীষ কুমার ছিলেন একজন অভিনেতা।  তিনি ১৯৬৭ সালে বোস তাকে তাকে বিয়ে করেন। তাদের ঘর আলো করে আসে একটি পুত্র ও কন্যা সন্তান। সন্তান জন্মদানের পর বোস ধীরে চলচ্চিত্র থেকে সরে আসেন।   নির্বাচিত চলচ্চিত্র    তথ্যসূত্র    বহিঃসংযোগ      বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:ভারতীয় নারী নৃত্যশিল্পী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:১৯৪০-এর দশকে জন্ম বিষয়শ্রেণী:২০২৩-এ মৃত্যু বিষয়শ্রেণী:কলকাতার অভিনেত্রী
ফ্লরেন্স পিউ ( ; জন্ম ৩ জানুয়ারি ১৯৯৬) হলেন একজন ইংরেজ অভিনেত্রী। তিনি অক্সফোর্ডে জন্মগ্রহণ করেন এবং অভিনয়ে তার অভিষেক করেন ২০১৪ সালে নাট্য চলচ্চিত্র দ্য ফলিং এ। পিউ ২০১৬-এ তার স্বীকৃতি লাভ করেন স্বাধীন নাট্য চলচ্চিত্র লেডি ম্যাকবেথ এ একজন হিংস্র তরুণ নববধূর ভূমিকায় অভিনয়ের দ্বারা এবং তিনি ভূমিকাটির জন্য একটি ব্রিটিশ স্বাধীন চলচ্চিত্র পুরস্কার অর্জন করেন। ২০১৮-এর চলচ্চিত্র কিং লিয়ার এবং আউটল কিং এ অভিনয়ের পর, তিনি ২০১৮-এর ক্ষুদ্রধারাবাহিক দ্য লিটল ড্রামার গার্ল এ মুখ্য ভূমিকায় অভিনয়ের জন্য প্রশংসিত হন। পিউ একই বছরে বাফট রাইজিং স্টার পুরস্কারের জন্য মনোনীত হন।  অভিনয়ের তালিকা +চিহ্ন  উন্নয়ন শুরু না হওয়া চিহ্নিত চলচ্চিত্রসমূহ চলচ্চিত্র  বছর নাম ভূমিকা টীকা  ২০১৪ দ্য ফলিং অ্যাবি মর্টিমার ২০১৫ প্যারাডাইস লস্ট? ইভ ক্ষুদ্র চলচ্চিত্র ২০১৬ ল্যাডি ম্যাকবেথ ক্যাথারিন লেস্টার ২০১৮ দ্য কমুউটার গোয়েন আউটল কিং এলিজাবেথ ডে বার্গ ম্যালেভোলেন্ট অ্যাঞ্জেলা সেয়ার্স লিডিং লেডি পার্টস নিজ হিসেবে ক্ষুদ্র চলচ্চিত্র ২০১৯ ফাইটিং উইথ মাই ফ্যামিলি সারায়্যা "পেইজ" নাইট ইন দ্য টাইম ইট টেকস টু গেট দেয়ার লুচিল ক্ষুদ্র চলচ্চিত্র মিডসমার ড্যানি আর্ডর লিটল উইমেন অ্যামি মার্চ ২০২০ ফাদার অফ দ্য ব্রাইড অংশ ৩ মেগান ব্যাংক্স ক্ষুদ্র চলচ্চিত্র ২০২১ ব্ল্যাক উইডো  ইলিনা বিলোভা / ব্ল্যাক উইডো  ২০২২ দ্য ওয়ান্ডার  লিব চিত্রায়ণে ২০২২ ডোন্ট ওয়ারি ডারলিং  অ্যালিস প্রযোজনার পরবর্তীতে  টেলিভিশন  বছর নাম ভূমিকা টীকা  ২০১৫ স্টুডিও সিটি ক্যাট অসম্প্রচারিত পরীক্ষা ২০১৬ মার্চেলা কারা থমাস ৩টি পর্ব ২০১৮ কিং লিয়ার কর্ডেলিয়া টেলিভিশন চলচ্চিত্র দ্য লিটল ড্রামার গার্ল চেয়ারম্যান "চার্লি" রস ক্ষুদ্রধারাবাহিক ২০২১ হকআই  ইলিনা বিলোভা / ব্ল্যাক উইডো প্রযোজনার পরবর্তীতে  তথ্যসূত্র  বহিঃসংযোগ     বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ইংরেজ অভিনেত্রী বিষয়শ্রেণী:মার্কিন যুক্তরাষ্ট্রে ইংরেজ প্রবাসী বিষয়শ্রেণী:ইংরেজ চলচ্চিত্র অভিনেত্রী বিষয়শ্রেণী:ব্রিটিশ টেলিভিশন অভিনেত্রী বিষয়শ্রেণী:অক্সফোর্ডের ব্যক্তি বিষয়শ্রেণী:ইংরেজ কণ্ঠাভিনেত্রী বিষয়শ্রেণী:ইংরেজ টেলিভিশন অভিনেত্রী
আলি সাদিক আল হাসান (, ; জন্ম: ৪ মার্চ ১৯৯৭; আলি আল হাসান নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল নাসর এবং সৌদি আরব জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।  ২০২০ সালে, আলি সৌদি আরব অনূর্ধ্ব-২৩ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন। তিনি ২০২১ সালে সৌদি আরবের হয়ে আন্তর্জাতিক পর্যায়ে অভিষেক করেছেন; সৌদি আরবের জার্সি গায়ে তিনি এপর্যন্ত ১ ম্যাচে ১টি গোল করেছেন। দলগতভাবে, আলি এপর্যন্ত ১টি শিরোপা জয়লাভ করেছেন, যা তিনি আল নাসরের হয়ে জয়লাভ করেছেন।   প্রারম্ভিক জীবন  আলি সাদিক আল হাসান ১৯৯৭ সালের ৪ঠা মার্চ তারিখে সৌদি আরবের হফুফে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  আলি জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত সৌদি আরব অনূর্ধ্ব-২৩ দলে স্থান পেয়েছেন।   তথ্যসূত্র    বহিঃসংযোগ             বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:সৌদি ফুটবলার বিষয়শ্রেণী:সৌদি আরবের আন্তর্জাতিক ফুটবলার বিষয়শ্রেণী:আল নাসর ফুটবল ক্লাবের খেলোয়াড় বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:২০২৫ কনকাকাফ গোল্ড কাপের খেলোয়াড়
আব্দুল বাসিত আলি হিন্দি (, ; জন্ম: ২ ফেব্রুয়ারি ১৯৯৭; আব্দুল বাসিত হিন্দি নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল আহলি এবং সৌদি আরব অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।  ২০১৬ সালে, বাসিত সৌদি আরব অনূর্ধ্ব-২০ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন।   প্রারম্ভিক জীবন  আব্দুল বাসিত আলি হিন্দি ১৯৯৭ সালের ২রা ফেব্রুয়ারি তারিখে সৌদি আরবের সাবিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  বাসিত জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত সৌদি আরব অনূর্ধ্ব-২৩ দলে স্থান পেয়েছেন।   তথ্যসূত্র    বহিঃসংযোগ           বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:সৌদি ফুটবলার বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:সৌদি আরবের আন্তর্জাতিক যুব ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:সৌদি প্রথম বিভাগ লিগের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড়
স্যার অ্যালান হার্বার্ট পার্সি নোবেল, DSO, DSC (২ মে ১৯০৮ - ১৭ নভেম্বর ১৯৮২) ছিলেন একজন ইংরেজ নৌ কমান্ডার, রাজনীতিবিদ এবং কূটনীতিক।   কর্মজীবন  নোবেল ছিলেন অ্যাডমিরাল স্যার পার্সি নোবেলের বড় ছেলে। তিনি ১৯২৬ সালে রাজকীয় নৌবাহিনীতে যোগদান করেন এবং দ্বিতীয় বিশ্বযুদ্ধের সময় একজন ডেস্ট্রয়ার কমান্ডার ছিলেন, ডিএসও এবং ডিএসসি অর্জন করেন। তিনি ১৯৪৬ সালে নৌবাহিনী থেকে অবসর গ্রহণ করেন এবং চেলসির জন্য রক্ষণশীল সংসদ সদস্য হিসাবে সংসদে প্রবেশ করেন। তিনি ১৯৪৭ থেকে ১৯৫১ সাল পর্যন্ত অ্যান্থনি ইডেনের সংসদীয় ব্যক্তিগত সচিব ছিলেন। তার পরবর্তী নিয়োগের মধ্যে রয়েছে ১৯৫১ থেকে ১৯৫৫ সাল পর্যন্ত অ্যাডমিরালটির সংসদীয় ও আর্থিক সচিব, ১৯৫৫ থেকে ১৯৫৬ সাল পর্যন্ত কমনওয়েলথ সম্পর্কের জন্য সংসদীয় আন্ডার সেক্রেটারি এবং ১৯৫৬ থেকে ১৯৫৯ সাল পর্যন্ত পররাষ্ট্র প্রতিমন্ত্রী। তিনি ১৯৫৬ সালে একজন প্রিভি কাউন্সেলর নিযুক্ত হন। ১৯৬১ সালে তিনি আইভরি কোস্টে বিশেষ রাষ্ট্রদূত হন। তিনি ১৭ নভেম্বর ১৯৮২ তারিখে ৭৪ বছর বয়সে মারা যান।   তথ্যসূত্র    সূত্র    চার্চিল আর্কাইভস সেন্টারে অনুষ্ঠিত নোবেল ফ্যামিলি পেপারস   বহিঃসংযোগ      বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯ বিষয়শ্রেণী:যুক্তরাজ্যের সংসদ সদস্য ১৯৫১-১৯৫৫ বিষয়শ্রেণী:যুক্তরাজ্যের সংসদ সদস্য ১৯৫০-১৯৫১ বিষয়শ্রেণী:যুক্তরাজ্যের সংসদ সদস্য ১৯৪৫-১৯৫০ বিষয়শ্রেণী:রাজকীয় নৌবাহিনী কর্মকর্তা বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:লর্ড অফ অ্যাডমিরালটি বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:ডিস্টিংগুইসড সার্ভিস অর্ডার কোম্পানিয়ন্স বিষয়শ্রেণী:১৯৮২-এ মৃত্যু বিষয়শ্রেণী:১৯০৮-এ জন্ম বিষয়শ্রেণী:ম্যাকমিলান এবং ডগলাস-হোম সরকারের মন্ত্রী, ১৯৫৭-১৯৬৪
বলতে জাপানের ইতিহাসে আনুমানিক ২৫০ থেকে ৫৩৮ খ্রিষ্টাব্দ পর্যন্ত সময়কালকে বোঝায়। এটি য়ায়োই যুগের পরবর্তী যুগ। সমসাময়িক ধ্বংসাবশেষ থেকে যে বিশেষ প্রকার সমাধিস্তূপের চিহ্ন পাওয়া গেছে, তাদের নামানুসারে এই যুগের নামকরণ হয়েছে। কোফুন যুগ এবং তার পরবর্তী আসুকা যুগ দুটিকে অনেক সময়ে একত্রে য়ামাতো যুগ বলা হয়।  আসুকা যুগ থেকে কোফুন যুগকে পৃথক করা হয় সাংস্কৃতিক বৈশিষ্ট্যের নিরিখে। কোফুন যুগে জাপানে একটি সমৃদ্ধ শিন্তো সংস্কৃতির নিদর্শন পাওয়া গেছে যেগুলি বৌদ্ধধর্মের আবির্ভাব অপেক্ষা প্রাচীন। রাজনৈতিক ক্ষেত্রে শক্তিশালী এক গোষ্ঠীর নেতা হনশুর পশ্চিমাংশ ও কিউশুর উত্তরার্ধ অধিকার করে জাপানের রাজবংশ প্রতিষ্ঠা করেন। তানেগাশিমায় প্রাপ্ত কোফুন সমাধিক্ষেত্র এবং য়াকুশিমায় প্রাপ্ত দুটি প্রাচীন শিন্তো মন্দিরের অবস্থান থেকে ধারণা করা হয় এই দ্বীপগুলি সম্ভবত য়ামাতো রাজ্যের দক্ষিণ সীমার নির্দেশক।Denoon, Donald et al. (2001).  অন্যদিকে রাজ্যটির সম্ভাব্য উত্তর সীমা ছিল বর্তমান নিইগাতার তাইনাই অঞ্চল পর্যন্ত। এখান থেকে য়ামাতো রাজ্যের প্রশাসকদের ঘনিষ্ঠ জনৈক ব্যক্তির সমাধিস্তূপ আবিষ্কার হয়েছে।  তথ্যসূত্র  বিষয়শ্রেণী:জাপানের ইতিহাস বিষয়শ্রেণী:পূর্ব এশিয়ার প্রত্নতাত্ত্বিক সংস্কৃতি
thumb|কুব্বাত আস সিলসিলা।  কুব্বাত আস সিলসিলা (, Qubbat as-Silsila) হল জেরুজালেমের পুরনো শহরে কুব্বাত আস সাখরার পূর্ব পাশে অবস্থিত একটি গম্বুজ। হারাম আল শরিফের এটি অন্যতম প্রাচীন স্থাপনা। এটি কোনো মসজিদ নয়। তবে এটিকে নামাজের স্থান হিসেবে ব্যবহার করা হয়।Al-Aqsa Guide: 31. Dome of the Chain (Silsilah)Al Aqsa Friends 2007.  উমাইয়ারা এটি নির্মাণ করে। ক্রুসেডারদের সময় এটি একটি খ্রিষ্টান চ্যাপল হিসেবে ব্যবহার করা হত। আইয়ুবীয়রা পুনরায় এটিকে ইসলামি প্রার্থনার স্থানে রূপান্তর ঘটায়। পরবর্তীতে মামলুক, উসমানীয় ও ফিলিস্তিন ভিত্তিক ওয়াকফ এই স্থাপনার সংস্কার করে।  thumb|right|গম্বুজের ভেতরের দৃশ্য, ১৯১৯।  thumb|right|কুব্বাত আস সিলসিলার মিহরাব।  তথ্যসূত্র  বিষয়শ্রেণী:কুব্বাত আস সিলসিলা বিষয়শ্রেণী:৬৯০-এর দশকের স্থাপত্য বিষয়শ্রেণী:জেরুসালেমে ইসলাম বিষয়শ্রেণী:আরবীয় স্থাপত্য বিষয়শ্রেণী:উমাইয়া স্থাপত্য বিষয়শ্রেণী:হারাম আল শরিফ বিষয়শ্রেণী:ইসলামি স্থাপত্য বিষয়শ্রেণী:৭ম শতাব্দীর মসজিদ বিষয়শ্রেণী:গম্বুজসহ ধর্মীয় ভবন ও স্থাপনা বিষয়শ্রেণী:৬৯১-এ সম্পন্ন মসজিদ বিষয়শ্রেণী:৭ম শতাব্দীতে উমাইয়া খিলাফতে প্রতিষ্ঠিত
মাইবংওয়ে প্রিন্স খোজা (, ; জন্ম: ১৬ মার্চ ২০০৪; মাইবংওয়ে খোজা নামে সুপরিচিত) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে দক্ষিণ আফ্রিকার পেশাদার ফুটবল লিগের শীর্ষ স্তর দক্ষিণ আফ্রিকান প্রিমিয়ারশিপের ক্লাব মামেলোদি সানডাউন্সের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  প্রারম্ভিক জীবন মাইবংওয়ে প্রিন্স খোজা ২০০৪ সালের ১৬ই মার্চ তারিখে দক্ষিণ আফ্রিকার গুতেংয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ     বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ আফ্রিকান ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:মামেলোদি সানডাউন্স ফুটবল ক্লাবের খেলোয়াড় বিষয়শ্রেণী:দক্ষিণ আফ্রিকান প্রিমিয়ারশিপের খেলোয়াড়
বেগুসরাই জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর বেগুসারাই।  ব্যুৎপত্তি ‘বেগুসরাই’ নামটি এসেছে ‘বেগমসরাই’ (অর্থাৎ রানির সরাইখানা) কথাটি থেকে। ‘বেগমসরাই’ পরবর্তীকালে ‘বেগুসরাই’ নামে পরিচিতি লাভ করে।  ইতিহাস প্রাচীনকালে বেগুসরাই অঞ্চলটি মিথিলা অঞ্চলের অন্তর্ভুক্ত ছিল। ১৮৭০ সালে বেগুসরাই মুঙ্গের জেলার একটি মহকুমার স্বীকৃতি পায়। ১৯৭২ সালে বেগুসরাই পৃথক জেলার মর্যাদা লাভ করে।  ভূগোল বেগুসরাই জেলা আয়তন । এই জেলার আয়তন ইন্দোনেশিয়ার বিয়াক দ্বীপের আয়তনের প্রায় সমান। বেগুসরাই জেলা গঙ্গার উত্তর পাড়ে অবস্থিত। এই জেলাটি মুঙ্গের বিভাগের অন্তর্গত।  অর্থনীতি ২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় বেগুসরাই জেলার নাম নথিভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে, এই জেলা তার মধ্যে অন্যতম।  জনপরিসংখ্যান ২০১১ সালের জনগণনা অনুসারে, বেগুসরাই জেলার জনসংখ্যা ২,৯৭০,৫৪১। এই জেলার জনসংখ্যা আর্মেনিয়া রাষ্ট্র বা মার্কিন যুক্তরাষ্ট্রের মিসিসিপি রাজ্যের প্রায় সমান। জনসংখ্যার হিসেবে ভারতের ৬৪০টি জেলার মধ্যেীই জেলার স্থান ১২৮তম। বেগুসরাই জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ছিল২৬.৪৪%। বেগুসরাই জেলার লিঙ্গানুপাতের হার প্রতি ১০০০ পুরুষে ৮৯৫ জন মহিলা এবং সাক্ষরতার হার ৬৩.৮৭%।  বনাঞ্চল ১৯৮৯ সালে বেগুসরাই জেলায় কানোয়ারঝিল বন্যপ্রাণী অভয়ারণ্য গঠিত হয়। এই অভয়ারণ্যের আয়তন ।   তথ্যসূত্র   বহিঃসংযোগ   Begusarai Information Portal  http://bihardistricts.nic.in/begusarai/districtprofile  http://books.google.com/books?id=8qvY8pxVxcwC&lpg=PA304&ots=nOM9_71wn_&dq=naulagarh&pg=PA304  http://books.google.com/books?id=OEZe-wAIiKIC&lpg=PA279&ots=TZDLPD6W7k&dq=naulagarh&pg=PA279  http://books.google.com/books?id=YEWMG_8yi9oC&lpg=PA137&ots=Wwd8iWD6El&dq=naulagarh&pg=PA137  http://wikimapia.org/13309715/hi/Naulagarh  http://begusaraiheritage.com/history.html  বিষয়শ্রেণী:বিহারের জেলা বিষয়শ্রেণী:মুঙ্গের বিভাগ *
বেলঘরিয়া হলো বৃৃহত্তর কলকাতার অন্তর্গত কামারহাটি পৌরসভার একটি শহরাঞ্চল৷https://kamarhatimunicipality.org ভারতের পশ্চিমবঙ্গ রাজ্যের উত্তর চব্বিশ পরগনা জেলার ব্যারাকপুর মহকুমার অন্তর্গত লোকালয়৷ লোকালয়টি রাজধানী শহর কলকাতার উত্তরে অবস্থিত৷ শহরটি কলকাতা মেট্রোপলিটান ডেভেলপমেন্ট অথরিটি-এর অংশ৷  ১৮৪১ খ্রিস্টাব্দে কলকাতার প্রখ্যাত ব্যবসায়ী মতিলাল শীল বেলঘরিয়ায় ঠাকুরবাড়ি ও অতিথিশালা গড়ে দেন। এই অতিথিশালায় নিখরচায় বহু মানুষের খাওয়া-দাওয়ার ব্যবস্থা তিনি করে গিয়েছেন।দেবাশিস বন্দ্যোপাধ্যায়, বনেদি কলকাতার ঘরবাড়ি, পঞ্চম মুদ্রণ ২০১১, পাতা. ২৬, প্রকাশকঃ আনন্দ প্রকাশক, আইএসবিএন ৮১-৭৭৫৬-১৫৮-৮  কলকাতার খ্যাতনামা কাঠ ব্যবসায়ী রাধাকান্ত সেনের দুই ছেলে জয়গোপাল বৈকুণ্ঠনাথের বাগানবাড়ি ছিল বেলঘরিয়াতে। কেশবচন্দ্র সেন ইংল্যান্ডে ব্রাহ্ম ধর্ম প্রচার করে দেশে ফিরলে এই বাগানবাড়িতেই তাঁর প্রথম অভ্যর্থনা আয়োজন করেছিলেন সেন ভ্রাতৃদ্বয়। এখানে ১৮৭২ খ্রিস্টাব্দের ৫ই ফেব্রুয়ারি তারিখে ভারত সেবাশ্রম স্থাপিত হয়, কেশবচন্দ্র তার বন্ধুদের নিয়ে এই সেবাশ্রমের অধিবাসী হয়েছিলেন। ১৮৭৫ সালের ৪০শে আগস্ট এই বাগানবাড়িকেই বৈরাগ্য সাধনের জন্য তপোবনে পরিণত করেন কেশবচন্দ্র। ১৮৮৫ সালের ১৬ই মার্চ ঠাকুর রামকৃষ্ণদেব ভাগ্নের হৃদয় কে নিয়ে এই তপোবনে কেশবচন্দ্রের সঙ্গে মিলিত হন।দেবাশিস বন্দ্যোপাধ্যায়, বনেদি কলকাতার ঘরবাড়ি, পঞ্চম মুদ্রণ ২০১১, পাতা. ৯৭, প্রকাশকঃ আনন্দ প্রকাশক, আইএসবিএন ৮১-৭৭৫৬-১৫৮-৮  বেলঘরিয়ার ইতিহাস নিয়ে একমাত্র প্রামাণ্য গ্রন্থ তরুণ কবি ও গদ্যকার তন্ময় ভট্টাচার্য-র 'বেলঘরিয়ার ইতিহাস সন্ধানে'। ২০১৬ সালে প্রথমবার প্রকাশিত হয় বইটি। ২০২১-এ, ধানসিড়ি প্রকাশন থেকে প্রকাশিত হয়েছে এর পরিবর্ধিত সংস্করণ। বেলঘরিয়া, তার ইতিহাস ও সংস্কৃতি জানার জন্য এ এক আকরগ্রন্থ।    পর্যটন  কবি চণ্ডীচরণ মিত্রের বসতবাটি  দক্ষিণপাড়া ভুবনমোহন বন্দ্যোপাধ্যায় বসতবাটি  টেক্সম্যাকো কারখানা  বেলঘরিয়া রামকৃষ্ণ মিশন  প্রাচীন ৫ টি শিবমন্দির  পঞ্চাননতলা শিবমন্দির  রায়চৌধুরীবাড়ি জোড়া শিব মন্দির  বুড়োশিবতলা শিবমন্দির  রত্নেশ্বর মন্দির  ঘোষালবাড়ি জোড়া শিব মন্দির  পরিবহন ব্যবস্থা ফিডার রোড বেলঘরিয়ার একটি গুরুত্বপূর্ণ সড়কপথ যা পশ্চিমে ব্যারাকপুর ট্রাঙ্ক রোড ও পূর্বে মধুসূদন ব্যানার্জী রোডের মাধ্যমে কলকাতা বিমানবন্দরকে বেলঘরিয়ার সাথে যুক্ত করেছে৷ thumb|বেলঘরিয়া স্টেশন শিয়ালদহ-রানাঘাট রেলপথ-এ বেলঘরিয়া স্টেশন খুবই গুরুত্বপূর্ণ৷ এছাড়া নিকটবর্তী স্টেশনগুলি হলো বরানগর রোড স্টেশন ও বিরাটি স্টেশন৷ নবনির্মিত বেলঘরিয়া এক্সপ্রেসওয়ে নিবেদিতা সেতু ও যশোর রোডকে যুক্ত করেছে৷  left|thumb|250px|নিবেদিতা সেতুর নিকট বেলঘরিয়া এক্সপ্রেসওয়ে বাস পরিবহন এসি২৫ - ডানলপ থেকে সল্টলেক সিটি এসি৫৪ - রথতলা থেকে হাওড়া ১৮০ - বেলঘরিয়া থেকে হাওড়া দমকল ভবন ১৮৫ - নিমতা থেকে হাওড়া স্টেশন ২০১ - নিমতা থেকে সল্টলেক এসডিএফ ২৩৪ - বেলঘরিয়া থেকে গল্ফগ্রীন ২৩৪/১ - বেলঘরিয়া স্টেশন থেকে গল্ফগ্রীন ২৩৭/১ - বিরাটি থেকে বাবুঘাট ডিএন২ - দক্ষিণেশ্বর থেকে বারাসাত কে৮ - বাসুদেবপুর থেকে যাদবপুর   তথ্যসূত্র   বহিঃসংযোগ  বিষয়শ্রেণী:কামারহাটি বিষয়শ্রেণী:উত্তর চব্বিশ পরগনা জেলার শহর ও নগর বিষয়শ্রেণী:কলকাতার পাড়া বিষয়শ্রেণী:কলকাতা মহানগর অঞ্চল
শিবপুর ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদর উপজেলার  একটি ইউনিয়ন।  আয়তন শিবপুর ইউনিয়নের আয়তন ৬১১৩ একর। জনসংখ্যা ২০১১ সালের পরিসংখ্যান অনুযায়ী শিবপুর ইউনিয়নের লোকসংখ্যা ১৮,৫৬৩ জন। এর মধ্যে পুরুষ ৯,৪৯৭ জন এবং মহিলা ৯,০৬৬ জন। অবস্থান ও আয়তন শিবপুর ইউনিয়নের পশ্চিমে ঘোনা ইউনিয়ন, পূর্বে আগরদাঁড়ী ইউনিয়ন, দক্ষিণে আলীপুর ইউনিয়ন এবং উত্তরে আগরদাঁড়ী ইউনিয়ন অবস্থিত। প্রশাসনিক কাঠামো শিবপুর ইউনিয়ন সাতক্ষীরা সদর উপজেলার আওতাধীন ০৫ নং ইউনিয়ন পরিষদ। ইউনিয়নে ১১টি মৌজা, ২৫টি গ্রাম, ১টি স্বাস্থ্য কেন্দ্র, ২টি কমিউনিটি ক্লিনিক, ২টি ডাকঘর এবং ৪টি হাট-বাজার রয়েছে।  শিক্ষা শিবপুর ইউনিয়ন  সাতক্ষীরা সদর উপজেলার আওতাধীন মোট জনসংখ্যার মধ্যে সাক্ষরতার হার ৪৭%। এ ইউনিয়নে ০৩ টি মাধ্যমিক বিদ্যালয়, ০৪ টি মাদ্রাসা ও ১৪ টি প্রাথমিক বিদ্যালয় রয়েছে।</small>।  তথ্যসূত্র  বহিঃসংযোগ শিবপুর ইউনিয়নের তথ্য বাতায়ন   বিষয়শ্রেণী:সাতক্ষীরা সদর উপজেলার ইউনিয়ন বিষয়শ্রেণী:সাতক্ষীরা জেলার ইউনিয়ন